Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli valitsus kiitis heaks tehingu USA-Iisraeli konsortsiumiga,
mis hakkab arendama tohutut Leviathani maagaasivälja
Iisraeli Vahemere rannikuvetes.
USA vabariiklaste juhtiv presidendikandidaat Donalt Trump
süüdistas nii president Obamat kui välisminister Kerryt
Iisraeli mahamüümises seoses tuumaleppe sõlmimisega Iraaniga.
Venemaa ja Iraan teatasid bilateraalsete suhete tõhustamisest
seoses tuumaleppe sõlmimisega.
Iisraeli valitsus kiitis heaks tehingu USA-Iisraeli konsortsiumiga,
mis alustab Leviathani maagaasivälja arendamist Iisraeli rannikuvetes.
Eelmisel nädalal sõlmitud vastuoluline tehing
toob peaminister Netanyahu arvates Iisraelile lähiaastail sisse
miljardeid seekleid, vajab veel Knesseti heakskiitu.
Pärast nädalaid kestnud kõnelusi valitsuse algse ettepaneku üle juunis
lubab tehing Teksase Noble Energy'l ja Iisraeli Delek Groupil
Iisraeli suurima meremaardla Leviathani oma omandisse jätta.
Nad peavad ära müüma muud vara,
sh osakud teises suures maardlas nimega Tamar.
Netanyahu taotles pingsalt tehingut, mis lubaks Leviathanit,
üht viimase kümnendi suurimat meremaardlat maailmas,
arendama hakata.
Netanyahu koalitsiooni ähvardas tehingu detailide tõttu kriis,
kuna valitsus andis väidetavalt järele kõigile ettevõtete nõudmistele,
andes Noble Energyle ja Delek Groupile liialt võimu,
kuna nad kontrolliksid enamikku Iisraeli gaasivarudest.
Iganädalasel kabinetiistungil ütles Netanyahu,
et tegemist oli ajaloolise otsusega.
Lõpuks tehtud otsus on tähtis verstapost.
Ületame takistused sammhaaval. Protsess ei jää pooleli.
Gaas tuuakse merepõhjast välja Iisraeli kodanikele,
tööstusele ja majandusele, Iisraeli kodanike hüvanguks.
Ca 622 miljardit kuupmeetrit gaasi sisaldav Leviathan
peaks alustama tootmist 2018-2019 ja lisaks Iisraeli varustamisele
hakkab toimetama miljardite dollarite eest gaasi
ka Egiptusesse ja Jordaaniasse.
Võrreldes algse variandiga on gaasihind tehingus odavam
ja arendajad lubavad investeerida järgmisel kahel aastal 1,5 mlrd USD
Leviathani arendamiseks.
USA vabariiklaste presidendikandidaat Donald Trump,
kel on enamike küsitluste järgi rivaalide ees edumaa,
süüdistas nii president Obamat kui välisminister Kerryt
Iisraeli mahamüümises seoses Iraani tuumaleppega.
Vastuseks reporteri küsimusele tõotas Trump,
et ei luba Iraanil oma võimu ajal tuumarelva omandada.
Vaja on väga jõulist tegutsemist.
Iraanil ei saa lasta ... Las ma ütlen teile:
Kerry ja Obama müüsid Iisraeli maha.
Iraanil ei saa lasta tuumarelva saada. Seda ei saa lubada.
Nad marsivad tänavail, hüüdes: "Surm Iisraelile! Surm USA-le!"
Seda ei saa lubada. Uskuge mind, seda ei juhtu siin.
P5+1 ehk ÜRO Julgeolekunõukogu viis alalist liiget
USA, Hiina, Venemaa, Prantsusmaa, Inglismaa pluss Saksamaa
sõlmisid Viinis kuu aja eest Iraaniga tuumalepingu.
mida on tuliselt kritiseerinud Lähis-Ida riigid,
eriti sunniitlik rivaal Saudi Araabia ja Iisrael.
Lepingut ajalooliseks veaks nimetanud peaminister Netanyahu
õhutab USA seadusandjaid
lepingu septembrikuise heakskiitmishääletuse eel Kongressis
selle vastu, rõhutades, et Teheran kasutab lepingut ära
ja see võib lubada Iraanil kasutada uut rahatulva
Lähis-Idas terrori rahastamiseks.
Iraani välisminister Zarif kohtus New Delhis oma India kolleegiga,
et tõhustada kahepoolset kaubandust ja investeeringuid.
Zarifi India-visiit on osa Iraani jõupingutustest
edendada kahepoolseid suhteid, eriti majanduse vallas,
pärast rahvusvahelise kogukonnaga tuumaleppe sõlmimist.
Pärast kohtumisi Indias sõitis Zarif Moskvasse,
kus ta kohtus Vene välisministri Lavroviga.
Kohtumisel teatati suhete tõhustamisest riikide vahel.
Täna on kõik võimalused tuua Vene-Iraani suhted uuele,
arenenumale tasandile
kooskõlas meie presidentide kokkulepetega
ja arvestades otsustega,
mis tehti Iraani tuumatüli lahendamiseks.
Oleme veendunud, et Viini lepingul on suur mõju
meie riikide suhete arendamisele.
Meie suhted on olnud head
ja lepingul on positiivne mõju suhete arendamisele kõigil aladel,
sh majanduses, kaitses jne.
Eelmisest kolmapäevast Lääne-Süürias kehtinud relvarahu
varises nädalavahetusel kokku,
kui läbirääkijail ei õnnestunud sõlmida püsivamat lepingut Süüria armee
ja selle Liibanoni liitlase Hezbollah'
ning Süüria mässuliste rühmituste liidu vahel.
Iraani ja Türgi abiga, kes konfliktis vastaspooli toetavad,
korraldatud relvarahu pidi tegema ruumi läbirääkimistele,
et jõuda vaenutegevuses püsivama vaheni.
Pärast läbirääkimiste nurjumist
jätkab al-Fateh' armee alustatut,
et vabastada nii al-Foua
kui Kefraya külad.
ÜRO andmeil
on 4-aastases kodusõjas hukkunud üle 220 000 inimese.
Türgis hukkus nädalavahetusel kuus ja haavata sai kaheksa inimest,
kui riigi kaguosas lahvatas kurdide ja Türgi sõdurite vahel taas vägivald.
Võitlus illegaalseks kuulutatud Kurdistani Tööliste Partei
ja armee vahel on kestnud viimase kuu vältel pea iga päev.
PKK on rünnanud armeeobjekte,
kui Ankara jätkas õhurünnakuid PKK laagritele Põhja-Iraagis,
mida nimetati sünkroniseeritud sõjaks terrorismiga.
Ankara teatel tahetakse kampaaniaga kukutada
ka ISIL Põhja-Süürias.
Kuid seni on nad keskendunud PKK ründamisele,
tekitades kurdides kahtlusi, et peamiseks eesmärgiks
on pigem kärpida kurdide territoriaalseid ambitsioone
kui islamimässulisi välja juurida.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil tv7israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri